- Hindi News
- National
- शिक्षा में नवाचार कर बच्चों की प्रतिभाओं को सामने लाने में जुटे सरकारी स्कूल
शिक्षा में नवाचार कर बच्चों की प्रतिभाओं को सामने लाने में जुटे सरकारी स्कूल
भास्कर संवाददाता | झुंझुनूं
अपनाबच्चा अपना विद्यालय अभियान की गूंज यूं ही देशभर में नहीं पहुंची बल्कि जिले में कई ऐसे स्कूल है जो शिक्षा में नवाचार को नई ऊंचाई दे रहे है। राजकीय आदर्श उमावि बुडाना में पिछले साल 335 का नामांकन था। यहां अब 551 का नामांकन है। यहां स्कूल में प्राइवेट स्कूल की तर्ज पर संसाधन सुविधाएं है। स्कूल में स्मार्ट क्लास है। जहां बच्चों को ऑन लाइन पढ़ाई कराई जाती है। बच्चों के मनोरंजन के लिए झूले, खेलने के लिए शतरंज, वोकेशनल कोर्स, ब्यूटी एंड वेलनेस, हेल्थ केयर का प्रशिक्षण दिया जाता है।
झुंझुनूं. राआउमावि बुडाना में शतरंज खेलते बच्चे।
बुडाना के स्कूल में पिछले साल 335 का नामांकन था। जो बढकर 551 हो गया। इसके पीछे अपना बच्चा अपना विद्यालय अभियान का योगदान रहा। स्कूल स्टाफ ने कक्षा एक से आठवीं के 175 बच्चों को ड्रेस, टाई बैल्ट, शिक्षण सामग्री उपलब्ध कराने के लिए अपने वेतन से करीब दो लाख रुपए एकत्रित कर मुहैया कराए।
प्रतिनिधियों ने किया स्कूलों का भ्रमण
अपनाबच्चा अपना विद्यालय अभियान की प्रधानमंत्री की ओर से सराहना करने के बाद बुधवार को दिल्ली से आए प्रतिनिधियों ने नवाचार वाली स्कूलों का भ्रमण कर छात्रों शिक्षकों से चर्चा की। पीरामल फाउंडेशन के जिला कार्यक्रम समन्वयक अवधेश मिश्रा,दिल्ली से आए अनुज, अभिषेक ने बुडाना, मायावाली ढाणी टीटनवाड़, जेके मोदी बालिका स्कूल, शहीद जेपी जानू स्कूल का दौरा कर सरकारी स्कूलों में नवाचार संबंधी जानकारी ली।
झुंझुनूं. राआउमावि बुडाना में स्मार्ट क्लास में ऑनलाइन स्टडी करते बालिकाएं।
tgl_Latn sot_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva